
REPUBLIKA HRVATSKA
TRGOVAČKI SUD U PAZINU



ZAPISNIK
o ročištu održanom dana 20. kolovoza 2026. godine 
u postupku po prijedlogu za otvaranje stečaja nad dužnikom
 LJUBIJA d.o.o., OIB: 06823222122, MBS: 130095082, Pula, Barbanski prolaz -
Vicolo Barbana 2,
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka


OD SUDA NAZOČNI:
Tijana Licul, stečajni sudac
Sanja Prodan, zapisničar

Početak u 8,30 sati

Utvrđuje se da na današnje ročište nisu pristupili:
	Predlagatelj, dužnik. 

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 15. srpnja 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi, sve sukladno prijedlogu za otvaranje stečajnog postupka od 20. svibnja 2026. prema kojemu na dan 19. svibnja 2026. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 19.389,40 EUR. Na današnji dan blokada iznosi 19.611,07 EUR. 

	Iz radnja koje je poduzeo sud utvrđeno je da je dužnik vlasnik dvaju vozila OPEL COMBO 2003. i RENAULT TRAFFIC 2007. godište s time da je prvo vozilo odjavljeno još 20. lipnja 2023. godine. Obzirom na godište drugog vozila sud utvrđuje da isto nema veće vrijednosti. Iz GFI na listu 3-7 spisa također ne proizlazi da dužnik ima vrijednije imovine. 

Obzirom na podnesak dužnika od 20. srpnja 2026. a kojim predlaže odbacivanje prijedloga FINA -e za pokretanjem ovog stečajnog postupka a obzirom da je još uvijek u tijeku postupak u povodu prijedlog za pokretanje predstečajnog postupka, sud ukazuje da je rješenjem posl. broj: St-131/2026-13 od 10. srpnja 2026. odbijen prijedlog za otvaranjem predstečajnog postupka. Protiv navedenog rješenja dužnik je izjavio žalbu a trenutno se predmet nalazi na VTS RH na rješavanju u povodu izjavljene žalbe (Pž-3109/2026).
Sudac

rješava

Zastat će se sa donošenjem odluke u ovom predmetu do donošenja rješenja u povodu izjavljene žalbe u predmetu St-131/2026. 

Ako rješenje posl. broj: St-131/2026-13 od 10. srpnja 2026. postane pravomoćno (ako žalba bude odbijena) nastavit će se ovaj postupak te će se donijeti rješenje sukladno čl. 132. SZ-a. Ako navedeno rješenje bude ukinuto, ovaj postupak će se obustaviti. 


Dovršeno u 08:40 sati.


				     Stečajni sudac	                              
										  
	
  				                 Zapisničar









